Document ID: /roh_data/filtered/fineweb-2-filterrobots_roh.jsonl.gz/53939

Sco gia il venderdi, ha la plievgia era dominà la sonda al Big Air Cuira. Cunquai ch'il vent n'ha dentant betg buffà uschè ferm, hai finalmain dà da vesair per ils fans in final da spitachel. Ils fans n'han er betg laschà disturbar da la plievgia e las temperaturas frestgas.
Nagin final tar las atletas ed ils atlets da freeski
L'aura ha fatg in stritg atras il quint il venderdi saira. La sonda perencunter han las atletas ed ils atlets da snowboard pudì far la qualificaziun. Svizras e Svizzers èn però qualifitgads nagins. Il final ha cumenzà, las atletas ed ils atlets ston dentant siglir sut circumstanzas difficilas.
Nagin final da freeski
A Cuira fiss tut stà pront per ina show sportiva dals freeskiers enturn Andri Ragettli da Flem. Cun la concurrenza da Big Air dueva la stagiun da freestyle vegnir lantschada a moda spectaculara. Pervia da l'aura miserabla èn ils responsabels dentant vegnids sfurzads d'annullar ils finals. ll ferm favugn e la plievgia han impedì da far la concurrenza. Ils concerts han dentant gì lieu.
- Per la concurrenza sportiva vegnan valitads ils resultats da la qualificaziun, Mathilde Gremaud va en consequenza cun la victoria tar las dunnas.
- Andri Ragettli percunter sto sa cuntentar cun il 10avel plaz en sia concurrenza da chasa.
- Il pass dal di dal venderdis è era valaivels la sonda per visitaders che na vegnan betg oz al Big Air.
Il Big Air live tar RTR
Questa fin d'emna èsi puspè l'occurenza da Big Air a Cuira. L'elita mundiala da freestyle sin skis e snowboard mussa sin la schanza sin l'Obere Au ses megliers trics. RTR mussa tut ils sigls spectaculars da l'elita mundiala da freestyle en in livestream.
Per sonda è la previsiun da l'aura in pau meglra. Il vent sco er la plievgia avessen da laschar suenter. Ils responsabels èn er da buna speranza ch'i po vegnì manà atras las concurrenzas dals snowboardists e las snowboardistas sin la schanza dal Big Air.
Festival da musica sper la schanza
Sper il sport datti er in program musical cun artistas ed artists internaziunals, naziunals e locals. Da la Germania vegnan per exempel la gruppa Scooter.
Il line-up da venderdi ils 20 d'october
- Scooter
- Ski Aggu
- Monet192
- Nesta And The Blondes
Sonda ils 21 d'october datti sper il snowboard il suandants acts
- G-Eazy
- Nina Chuba
- Makko
- 30 Jahre Bündner Rap feat. Spooman, Gimma, Lou Zarra und weitere
- Gigi